CELEX: 32007D0152
Language: el
Date: 2007-03-06 00:00:00
Title: 2007/152/ΕΚ: Απόφαση της Επιτροπής, της 6ης Μαρτίου 2007 , για τροποποίηση της απόφασης 2006/805/ΕΚ σχετικά με μέτρα ελέγχου της υγείας των ζώων για την καταπολέμηση της κλασικής πανώλους των χοίρων στην Ουγγαρία [κοινοποιηθείσα υπό τον αριθμό Ε(2007) 671] (Κείμενο που παρουσιάζει ενδιαφέρον για τον ΕΟΧ )

7.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 67/10
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 6ης Μαρτίου 2007
   για τροποποίηση της απόφασης 2006/805/ΕΚ σχετικά με μέτρα ελέγχου της υγείας των ζώων για την καταπολέμηση της κλασικής πανώλους των χοίρων στην Ουγγαρία
   [κοινοποιηθείσα υπό τον αριθμό Ε(2007) 671]
   (Κείμενο που παρουσιάζει ενδιαφέρον για τον ΕΟΧ)
   (2007/152/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 4,
   την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (2), και ιδίως το άρθρο 9 παράγραφος 4,
   Εκτιμώντας τα ακόλουθα:
   
               (1)
            
            
               Η απόφαση 2006/805/ΕΚ της Επιτροπής, της 24ης Νοεμβρίου 2006, σχετικά με μέτρα ελέγχου της υγείας των ζώων για την καταπολέμηση της κλασικής πανώλους των χοίρων (3) εκδόθηκε λόγω της εμφάνισης εστιών κλασικής πανώλους των χοίρων σε ορισμένα κράτη μέλη. Στην εν λόγω απόφαση θεσπίζονται ορισμένα μέτρα καταπολέμησης της κλασικής πανώλους των χοίρων σε αυτά τα κράτη μέλη.
            
         
               (2)
            
            
               Η Ουγγαρία ενημέρωσε την Επιτροπή ότι τον Ιανουάριο του 2007, διαπιστώθηκε η εμφάνιση της νόσου σε αγριόχοιρους στην περιφέρεια του Nógrád και ότι έλαβε τα δέοντα μέτρα για την καταπολέμηση της εν λόγω νόσου σύμφωνα με τα μέτρα που προβλέπονται στην οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με τα κοινοτικά για την καταπολέμηση της κλασικής πανώλους των χοίρων (4). Συνεπώς, είναι σκόπιμο να τροποποιηθεί η απόφαση 2006/805/ΕΚ, έτσι ώστε τα αντίστοιχα μέτρα καταπολέμησης της νόσου που προβλέπονται στην εν λόγω απόφαση να ισχύουν και για την προαναφερόμενη περιφέρεια.
            
         
               (3)
            
            
               Για λόγους διαφάνειας της κοινοτικής νομοθεσίας, ο κατάλογος των οικείων κρατών μελών ή των περιφερειών τους, όπως ορίζεται στο παράρτημα της απόφασης 2006/805/ΕΚ, πρέπει να αντικατασταθεί από το κείμενο του παραρτήματος της παρούσας απόφασης.
            
         
               (4)
            
            
               Συνεπώς, η απόφαση 2006/805/ΕΚ πρέπει να τροποποιηθεί ανάλογα.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2006/805/ΕΚ τροποποιείται ως εξής:
   
               1)
            
            
               Στο άρθρο 1, η πρώτη παράγραφος αντικαθίσταται από το ακόλουθο κείμενο:
               «Με την παρούσα απόφαση θεσπίζονται ορισμένα μέτρα ελέγχου όσον αφορά την κλασική πανώλη των χοίρων στα κράτη μέλη ή στις περιφέρειές τους που ορίζονται στο παράρτημα (“τα οικεία κράτη μέλη”)».
            
         
               2)
            
            
               Το παράρτημα της απόφασης 2006/805/ΕΚ αντικαθίσταται από το κείμενο του παραρτήματος της παρούσας απόφασης.
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 6 Μαρτίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 29. Οδηγία όπως τροποποιήθηκε τελευταία με την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου (ΕΕ L 315 της 19.11.2002, σ. 14).
   
      (2)  ΕΕ L 395 της 30.12.1989, σ. 13. Οδηγία όπως τροποποιήθηκε τελευταία με την οδηγία 2004/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 33)· διορθώθηκε στην ΕΕ L 195 της 2.6.2004, σ. 12.
   
      (3)  ΕΕ L 329 της 25.11.2006, σ. 67. Απόφαση όπως τροποποιήθηκε με την απόφαση 2007/137/ΕΚ (ΕΕ L 57 της 24.2.2007, σ. 25).
   
      (4)  ΕΕ L 316 της 1.12.2001, σ. 5. Οδηγία όπως τροποποιήθηκε τελευταία με την οδηγία 2006/104/ΕΚ (ΕΕ L 363 της 20.12.2006, σ. 352).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            ΜΕΡΟΣ Ι
            1.   Γερμανία
            A.   Ρηνανία-Παλατινάτο:
            
                        α)
                     
                     
                        στην περιφέρεια Ahrweiler: οι δήμοι Adenau και Altenahr·
                     
                  
                        β)
                     
                     
                        στην περιφέρεια Daun: οι δήμοι Obere Kyll και Hillesheim, στο δήμο Daun οι κοινότητες Betteldorf, Dockweiler, Dreis-Brück, Hinterweiler και Kirchweiler, στο δήμο Kelberg οι κοινότητες Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath και Welcherath, στο δήμο Gerolstein οι κοινότητες Berlingen, Duppach, Hohenfels-Essingen, Kalenborn-Scheuern, Neroth, Pelm και Rockeskyll και η πόλη Gerolstein·
                     
                  
                        γ)
                     
                     
                        στην περιφέρεια Bitburg-Prüm: στο δήμο Prüm οι κοινότητες Büdesheim, Kleinlangenfeld, Neuendorf, Olzheim, Roth bei Prüm, Schwirzheim και Weinsheim.
                     
                  B.   Βόρεια Ρηνανία-Βεστφαλία:
            
                        α)
                     
                     
                        στην περιφέρεια Euskirchen: οι πόλεις Bad Münstereifel, Mechernich, Schleiden και οι κοινότητες Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (στην πόλη Euskirchen), και οι δήμοι Blankenheim, Dahlem, Hellenthal, Kall και Nettersheim·
                     
                  
                        β)
                     
                     
                        στην περιφέρεια Rhein-Sieg: οι πόλεις Meckenheim και Rheinbach, ο δήμος Wachtberg, οι κοινότητες Witterschlick, Volmershofen, Heidgen (στο δήμο Alfter) και οι κοινότητες Buschhoven, Morenhoven, Miel και Odendorf (στο δήμο Swisttal)·
                     
                  
                        γ)
                     
                     
                        η πόλη Aachen: νοτίως των αυτοκινητοδρόμων A4, A544 και της Bundesstrasse B1·
                     
                  
                        δ)
                     
                     
                        η πόλη Βόνη: νοτίως της Bundesstrasse 56 και του αυτοκινητοδρόμου A 565 (Bonn-Endenich προς Bonn-Poppelsdorf) και νοτιοδυτικώς της Bundesstrasse 9·
                     
                  
                        ε)
                     
                     
                        στην περιφέρεια Aachen: οι πόλεις Monschau και Stolberg, και οι δήμοι Simmerath και Roetgen·
                     
                  
                        στ)
                     
                     
                        στην περιφέρεια Düren: οι πόλεις Heimbach και Nideggen, και οι δήμοι Hürtgenwald και Langerwehe.
                     
                  2.   Γαλλία
            Το έδαφος των νομών Bas-Rhin και Moselle στην περιοχή δυτικώς του ποταμού Ρήνου και της διώρυγας Ρήνου-Μάρνη, βορείως του αυτοκινητόδρομου A 4, ανατολικώς του ποταμού Σάαρ και νοτίως των συνόρων με τη Γερμανία, και τους δήμους Holtzheim, Lingolsheim και Eckbolsheim.
            ΜΕΡΟΣ II
            1.   Ουγγαρία
            Το έδαφος της περιφέρειας Nógrád.
            2.   Σλοβακία
            Το έδαφος των περιφερειακών υπηρεσιών κτηνιατρικών θεμάτων και τροφίμων (ΠΥΚΘΤ) της Trenčín (που περιλαμβάνει τις περιφέρειες Trenčín και Bánovce nad Bebravou), της Prievidza (που περιλαμβάνει τις περιφέρειες Prievidza και Partizánske), Púchov (που περιλαμβάνει μόνον την περιφέρεια Ilava), Žiar nad Hronom (που περιλαμβάνει τις περιφέρειες Žiar nad Hronom, Žarnovica και Banská Štiavnica), Zvolen (που περιλαμβάνει τις περιφέρειες Zvolen, Krupina και Detva), Lučenec (που περιλαμβάνει τις περιφέρειες Lučenec και Poltár) και Veľký Krtíš.
            ΜΕΡΟΣ III
            1.   Βουλγαρία
            Τη συνολική επικράτεια της Βουλγαρίας.».